EKSKLUSIIVNE, Lõõgastav, romantiline ja troopiline 🙂 Need on märksõnad, mis seonduvad nende imeliste kookose- ja sojavahast küünaldega. Täiesti keskkonnasõbralikud, käsitsi tehtud naturaalsete aroomidega, mille sees prõkub naturaalsest puidust taht 🙂
Küünal põleb enam kui 45 tundi (300g) ja muudab nüüd juba pimedamad õhtud õdusaks ning viib tagasi ehk sinna palmi alla, kus sai puhkusel käidud 😉 Küünlad tulevad ilusas riidest kotis ja kui küünal ära põleb, siis ei pea koort ära viskama. Tee ise uus küünal sisse! Istuta sellesse ilus taim või kasuta asjade hoidmiseks. Ideid ju on, eks. Ja no vaata, kui ilus see on! Kes ei tahaks endale sellist kingitust?! Meie laohaldjas Külve ütles, et see lõhnab nagu koogipood 🙂
Meie oleme fännid 🙂
Iga Kookoskoor on ÜKS MILJONIST..nagu Sinagi 🙂
KOOKOSKÜÜNLAD on keskkonnasõbralik loodustoode.
KÜÜNALDE ja KAUSSIDE jaoks saadakse kookospähklid kookoseistandustest peale seda, kui neist on viljaliha ja vesi eraldatud. Seejärel töödeldakse koored käsitsi töökojas, kus nad lõigatakse, puhastatakse ja lihvitakse ilusateks kookosküünaldeks ja -kaussideks. Iga kookostoode viimistletakse orgaanilise kookosõli kihiga.
Ostes kookosküünla, oled osaline kohalikele (Indoneesia) vähekindlustatud inimestele paremate elutingimuste loomisel.
NB! Vaata videot, kuidas kausid sündisid 🙂